อยากทราบว่าการหลับดึกทำให้เวียนหัว คลื่นไส้มันคะช่วงนี้พยายามนอนแล้วก็นอนไม่หลับ รู้สึกเครียดเยอะ นอนหลับไม่พอ ชอบสดถ้งตื่นตอนกลางคืนด้วยค่ะ และเวลากลางวันออกมาทำงานก็คลื่นไส้เวียนหัวเป็นผลมาจากการพักผ่อนไม่เพียงพอและเครียดด้วยมั้ยคะ จะแก้ยังไงดี
สวัสดีค่ะ อาการเวียนศีรษะและคลื่นไส้นั้นอาจเกี่ยวกับการพักผ่อนไม่เพียงพอ หรือเป็นภาวะจากการมีน้ำในหูไม่เท่ากัน มีเนื้องอกในหูชั้นในหรือบริเวณสมองที่ใช้ในการทรงตัว หรือเป็นคลื่นไส้จากความผิดปกติในทางเดินอาหารเช่น การมีกรดไหลย้อน มีแผลในกระเพาะอาหาร เป็นต้นเบื้องต้นพยายามนอนหลับพักผ่อนให้เพียงพอก่อน รับประทานอาหารให้ตรงเวลา เป็นอาหารอ่อนๆและสุกสะอาด กินยาแก้เวียนศีรษะหรือยาแก้คลื่นไส้เพื่อบรรเทาอาการก่อนได้และหากยังมีอาการมาก พักผ่อนหรือกินยาบรรเทาอาการแล้วไม่ทุเลาลงเลย ร่วมกับเวียนศีรษะมากจนทำให้เดินเซ หรืออ่อนเพลียเยอะ ควรไปพบแพทย์